 Na JUSTUS OCHIENG CHARLES Njonjo, Mwanasheria Mkuu wa kwanza katika Kenya huru, amefariki akiwa na umri wa miaka 101. Rais Uhuru Kenyatta ametangaza kwamba Njonjo amefariki Jumapili alfajiri. “Kifo cha Njonjo ni pigo kubwa kwa familia yake, marafiki na jamaa, lakini pia kwa Wakenya na bara la Afrika kwa sababu ya jukumu lake la ubunaji wa taifa la Kenya wakati wa uhuru,” amesema Rais Kenyatta. Rais amesema Kenya ina kila sababu ya kujivunia kazi nzuri ya Njonjo na viongozi wote waliokuwa katika mstari wa mbele kupigania uhuru kwa kujinyima ili kutengeneza mazingira mazuri kwa vizazi vya wakati huo na vya baadaye. Njonjo alihudumu katika wadhifa wa Mwanasheria Mkuu kuanzia mwaka 1963 hadi mwaka 1979. Vile vile alikuwa Waziri wa Masuala ya Kikatiba kuanzia mwaka 1980 hadi 1983. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  